burgasdotpro/wikipedia huggingface dataset:
BMW Open 2010

BMW Open 2010 bol tenisový turnaj mužov, ktorý sa konal v dňoch od 2. do 9. mája 2010 na otvorených antukových dvorcoch v nemeckom meste Mníchov. Titul v dvojhre získal Rus Michail Južnyj, ktorý vo finále porazil Chorváta M. Čilića. Bol to jeho šiesty titul v dvojhre na okruhu ATP. Titul vo štvorhre získali Rakúšan Oliver Marach a Španiel Santiago Ventura, ktorí vo finále porazili pár Eric Butorac, Michael Kohlmann. Pre O. Maracha to bol ôsmy a pre S. Venturu piaty titul vo štvorhre na okruhu ATP. 
Víťazi.
Dvojhra mužov.
 Michail Južnyj vs. Marin Čilić 6-3, 4-6, 6-4
Štvorhra mužov.
 Oliver Marach / Santiago Ventura vs. Eric Butorac / Michael Kohlmann 5-7, 6-3, 16-14
Štefánikova magistrála

 
Štefánikova magistrála je turistická magistrála na Slovensku, spájajúca Bradlo s Mohylou generála Milana Rastislava Štefánika pri obci Ivanka pri Dunaji. Magistrála je značená červeným a zeleným turistickým značením a na Bradle nadväzuje na Cestu hrdinov SNP, ktorú kopíruje až po rázcestie Biely kríž. Na tomto úseku je magistrála totožná s medzinárodnou turistickou cestou E8 a turistickou trasou 0701.
Priebeh trasy.
Magistrála začína na vrchole Bradla pri Mohyle M. R. Štefánika, odkiaľ vedie do Brezovej pod Bradlom a vchádza do Malých Karpát. Popod Končitú (), Černastú () a Slopy () vedie okolo Dobrovodského hradu k obci Dobrá Voda.
Chodník pokračuje späť do lesa popod Kopec (), Mihalinovú () a údolím potoka Raková k ceste I/51 a horárni Dolná Raková. Popri Sokolských chatách a osade Vítkov mlyn stúpa na Havraniu skalu, odkiaľ pokračuje na najvyššiu časť Malých Karpát, na Havranicu () a najvyšší vrch pohoria, Záruby (). 
Magistrála zostupuje hrebeňom na Ostrý Kameň () so zrúcaninami hradu Ostrý Kameň a cez kótu Brezinky obchádza Veterlín (), Čiernu skalu (), Polámané () a Javorinku (). Od Amonovej lúky stúpa na Klokoč (), cez Vápennú klesá k Sološnici, opäť stúpa do Sedla Skalka, traverzuje Horný vrch () a cez Panské uhliská, Hubalovú a Čermák stúpa na Skalnatú (). 
Hrebeňom popod Čertov kopec (), Prostredný vrch (), cez Sedlo Javorina a Čmeľok () vedie na Pezinskú Babu (), významné turistické stredisko Malých Karpát. Chodník traverzuje Korenný vrch (), Konské hlavy () a okrajom vojenského výcvikového priestoru Turecký vrch cez Stratený kút (), Tri kamenné kopce (), popod vrch Somár () a kóty Kozí chrbát a Salaš vedie na rázcestie Biely kríž (), kde opúšťa trasu Cesty hrdinov SNP.
Štefánikova magistrála sa tu stáča a po zelenej značke smeruje na východ cez Sakrakopec na rázcestie "Šúrsky kanál" na okraji Svätého Jura. V Podunajskej rovine sleduje tok Šúrskeho kanála a pri Ivanke pri Dunaji sa stáča juhozápadným smerom k letisku, kde pri Mohyle generála Milana Rastislava Štefánika končí.
Whitfield Diffie

Bailey Whitfield Diffie (* 5. jún 1944, Washington D.C., USA), známy aj ako Whit Diffie, je americký informatik a spoločne s Martinom Hellmanom je považovaný za objaviteľa asymetrického šifrovania. Spolu s Hellmanom je tiež autorom tzv. Diffieho-Hellmanovho protokolu, ktorý využíva asymetrické šifrovanie na prenos symetrického šifrovacieho kľúča cez nezabezpečený kanál.
Mužská dvojhra na BMW Open 2010

Mužská dvojhra na BMW Open 2010 sa hrala ako súčasť BMW Open 2010 od 2. do 9. mája 2010. Titul získal Rus Michail Južnyj, ktorý vo finále porazil Chorváta M. Čilića 6-3, 4-6, 6-4. Bol to jeho piaty titul v dvojhre na okruhu ATP.
Anglosaština

Stará angličtina (iné názvy: staroangličtina, staršie anglosaština; angl. "Old English", staršie "Anglosaxon") je raná forma anglického jazyka, ktorou hovorili a písali Anglosasi na území dnešného Anglicka a juhovýchodného Škótska od polovice 5. do polovice 12. storočia (staršie sa udávalo do 13. storočia). Od neskoršej (vrátane dnešnej) angličtiny je výrazne odlišná, preto sa niekedy (resp. staršie vždy) klasifikuje ako samostatný jazyk (nazývaný len anglosaština), ktorý predchádzal jazyku angličtina.
Pôvodom patrí do skupiny západogermánských jazykov a je blízko príbuzná so starou frízštinou a bola značne ovplyvnená staroseverčinou, ktorá patrí do skupiny severogermánskych jazykov. Výrazný vplyv na starú angličtinu mala aj latinčina, ktorá bola v tom čase európska "lingua franca". Menej výrazne jazyk ovplyvnili keltské jazyky.
Mužská štvorhra na BMW Open 2010

Mužská štvohra na BMW Open 2010 sa hrala ako súčasť BMW Open 2010 od 2. do 9. mája 2010. Titul vo štvorhre získali Rakúšan Oliver Marach a Španiel Santiago Ventura, ktorí vo finále porazili pár Eric Butorac, Michael Kohlmann. Pre O. Maracha to bol ôsmy a pre S. Venturu piaty titul vo štvorhre na okruhu ATP.
Edward Maya

Eduard Marian Ilie (* 29. júna 1986, Bukurešť), viac známy ako Edward Maya je rumunský hudobník, producent, interpret a skladateľ. Vyštudoval George Enescu Music High School v Bukurešti a v súčasnosti je v poslednom ročníku v National University of Music Bucharest.
V 19-tich rokoch, Maya zložil skladbu s Eduardom Carcotom na Eurovision Song Contest 2006, ktorá dosiahla #4.
V lete roku 2009 vydal svoju prvú skladbu „Stereo Love“, ktorá dosiahla #2 v rumunskom rebríčku singlov. V tom istom roku sa táto skladba stala hitom v kluboch po celom svete. Tento úspech bol nasledovaný koncertmi po celom svete a s touto skladbou sa dostal do rebríčkov v Holandsku, Veľkej Británii a Belgicku.
Skladba „Stereo Love“ mala viac ako 60 miliónov YouTube komentárov za menej ako 12 mesiacov.
Stereo Love

„Stereo Love“ je skladba z roku 2009 nahraná rumunským hudobníkom Edwardom Mayom spolu s Vikou Jigulinou, vydaná ako debutový singel z debutového albumu "Stereo Love". Refrén je pôvodne zo singlu „Bayatılar“ od azerbajdžanského hudobníka Eldara Mansurova. Stal sa celosvetovým hitom na diskotékach a dostal sa na vrchol rumunských, francúzskych, holandských, fínskych, nórskych, španielskych, švédskych a írskych rebríčkov singlov. Remixová verzia s Miou Martinou bola vydaná v júni 2010.
Pieseň a videoklip boli zaradené do kompilácie "NRJ Music Awards 2010".
Spotreba paliva

Spotreba paliva môže byť:
This Is My Life

„This Is My Life“ je druhý singel rumunského hudobníka a producenta Edwarda Mayu po jeho veľkom medzinárodnom hite „Stereo Love“. Pieseň pochádza z jeho debutového albumu "Stereo Love".
Merná spotreba paliva (motor)

Merná spotreba paliva spaľovacieho motora je veličina, ktorá udáva koľko hmotnostného množstva paliva je potrebného na vyprodukovanie jednotky energie. Označuje sa mp a udáva sa v jednotkách g.kW-1.h-1 alebo kg.kW-1.h-1. 
Čím je merná spotreba nižšia, tým sa palivo lepšie využije. Merná spotreba paliva je teda nepriamo úmerná účinnosti motora. Všetky faktory, ktoré zvyšujú účinnosť motora zároveň znižujú mernú spotrebu. Pri rovnakom chemickom zložení paliva a podmienkach spaľovania je merná spotreba priamo úmerná produkcii CO2.
Merná spotreba paliva závisí od zvolenej koncepcie spaľovacieho motora, jeho technickej realizácie a prevádzkových podmienok. Ten istý spaľovací motor nemá jednu hodnotu mernej spotreby paliva, ale rozsah hodnôt v závislosti od otáčok a zaťaženia, pri ktorých sa merná spotreba meria.
Merná indikovaná spotreba paliva.
Pre určenie mernej indikovanej spotreby paliva sa používa indikovaný výkon motora získaný z indikátorového diagramu. Ide o teoretický parameter, pretože indikovaný výkon je hodnota, ktorá je k dispozícii vo vnútri valca. Na jej praktické využitie ju treba mechanizmom, ktorý nikdy nepracuje bez strát vyviesť, na výstupný hriadeľ motora. Merná indikovaná spotreba paliva sa označuje rozšírením indexu na mpi a vypočíta sa:
Platí tiež vzťah medzi mernou indikovanou spotrebou a indikovanou účinnosťou:
Merná efektívna spotreba paliva.
Merná efektívna spotreba paliva má praktickejšie využitie, pretože na jej určenie sa používa efektívny výkon motora t. j. ten, ktorý je reálne k dispozícii. Merná efektívna spotreba paliva sa označuje rozšírením indexu na mpe a vypočíta sa z podobných vzťahov pri použití iných veličín:
Navyše možno uviesť vzťah medzi mernou efektívnou a indikovanou spotrebou, z ktorého vyplýva, že merná efektívna spotreba je vždy vyššia:
Tiptronic

Tiptronic je druh automatickej prevodovky. Vodič navyše v automatickom režime „D“ má k dispozícii manuálny režim. V manuálnom režime k radeniu dochádza postupne, alebo po sebe, bez toho, aby sa obišiel jednotlivý rýchlostný stupeň. Prevodovky Tiptronic sa inštalujú do automobilov mnohých značiek, vrátane Audi, Volkswagen, Porsche a Škoda.
Tiptronic® je registrovaný obchodný názov, a je vo vlastníctve Porsche, ktorá udelila licenciu okrem iných aj koncernu Volkswagen AG. Okrem iného Tiptronic sa v bežnom jazyku používa ako základ ďalších automatických prevodoviek s možnosťou manuálneho radenia u konkurenčných výrobcov. Názov "Tiptronic" sa používa vo Volkswagen Group mnoho rokov. Ale prvé konštrukcie s novými 6-rýchlostnými automatickými prevodovkami zdieľajú prakticky už iba názov.
Voliteľne sa prevodovka Tiptronic môže ovládať funkčnými tlačidlami na volante. To umožňuje vychutnať si maximálny komfort z jazdy.
Iné riešenia konkurenčných firiem, podobné Tiptronicu:
Tiptronic S.
Tiptronic S je vyššia verzia pôvodnej prevodovky Tiptronic so schopnosťou prisôsobenia sa vodičovi, a takisto umožňuje vodičovi zaradiť rýchlostný stupeň aj v automatickom režime. V automatickom režime, ak nie je do ôsmich sekúnd manuálne zaradenie, systém sa vráti do svojho automatického radenia. Tento systém bol používaný už v roku 2000 v automobile Porsche Boxster. 
Vo vozidle Porsche Cayenne bola prevodovka Tiptronic S zvýšená na šesť rýchlostí.
Vo vozidle Porsche 911 (977) Turbo, mal model Tiptronic S rýchlejšiu akceleráciu ako model s manuálnou prevodovkou.
Janík (priezvisko)

Janík je slovenské a české priezvisko odvodené od mena Ján. Je rozšírené na celom Slovensku (najmä v okresoch Žilina, Bratislava V, Poprad, Skalica, Dolný Kubín, Trenčín, Nové Zámky, Topoľčany, Kysucké Nové Mesto, Ilava).
Známi nositelia.
Pozri v článku Janík (rozlišovacia stránka).
4Motion

4Motion je registrovaná ochranná známka spoločnosti Volkswagen AG, ktorá sa výhradne používa vo vozidlách značky Volkswagen, ktoré používajú systém pohonu všetkých kolies (4WD). Volkswagen používal predtým termín „Syncro“ pre svoje 4WD modely.
Z iných značiek spoločnosti Volkswagen Group sa pre označenie systému 4WD automobilov Audi používa označenie „Quattro“. Sesterská spoločnosť Škoda Auto používa jednoduché označenie „4x4“ za názvom modelu, kým SEAT používa na označenie iba „4“.
Žiadna z vyššie uvedených ochranných známok nie je špecifická pre konkrétny 4WD systém alebo použitú technológiu. Všeobecne platí, že Volkswagen používa Haldex spojku na modely s motormi uloženými priečne. Pre modely s pozdĺžne uloženými motormi sa používa systém založený na diferenciáli Torsen.
Paul Pierce

Paul Anthony Pierce (* 13. októbra 1977, Oakland, Kalifornia, USA) je americký basketbalista momentálne hrajúci za klub NBA 
Los Angeles Clippers
. Bol draftovaný v roku 1998 klubom Boston Celtics. Tento hráč bol osemkrát vybraný do NBA All-Star Game, štyrikrát zvolený 
do tímu celej NBA, kde bol vybraný na konci sezóny. Je víťazom NBA z roku 2008, a prehral vo finále roku 2010 proti Los Angeles Lakers.
Sezóna 2005/06.
V tejto sezóne mal veľmi presnú mušku, čo dokazoval tým, že sa umiestnil medzi tridsať najlepších strelcov v lige. 8. marca predĺžil svoje zápasy, v ktorých dával tridsať bodov, na 8. Vyznamenal sa tiež tým, že v predĺžení s Washington Wizards strelil 7 bodov, a potom strelil kôš v poslednej sekunde z veľmi nepravdepodobnej pozície. V nasledujúcom zápase proti Philadelphii zachránil Celtics jednou trojkou a jednou strelou z poslednej sekundy. Strelil tridsať bodov na 13. zápase, čo je najdlhší úsek toľko strelených bodov v celej histórii klubu.
Sezóna 2006/07.
Zranenie nohy ničilo jeho sezónu, takže kvôli problémom s nohou hral iba v 47 zápasoch. V niektorých z týchto zápasoch však nastrieľal mnoho bodov, Bostonu to však nepomohlo, keďže mali 18-zápasovú sériu prehier. Ich štatistika výhier a prehier bola jedna z najhorších v histórii klubu, 24-58.
Sezóna 2007/08.
V roku 2007 sa veľmi potešil, keďže dostal do tímu takisto výborného Raya Allena zo Seattlu SuperSonics a Kevina Garnetta z Minesotty Timberwolves, s ktorými mohol bojovať o titul. Schudol na váhu 107 kilogramov, ktorú mal aj na vysokej škole. Dal si predsavzatie, aby dával viac pozor na obranu, keďže už nemusel útok udržať len sám. V apríli 2008 bol pokutovaný sumou 25 tisíc dolárov, keďže v prvom kole play-off ukázal neslušné gesto Alovi Horfordovi, ktorý ho posmieval, keď spadol na zem.
Zámok Třeboň

Zámok Třeboň je zámok patriaci k najväčším zámockým komplexom v Česku. O jeho rozsahu svedčí viac než 100 obytných miestností. Budovy třeboňského zámku tvoria západné čelo Masarykovho námestia, na ktoré zámocký areál plynulo nadväzuje. Vďaka svojej polohe na juhozápadnej strane historického mestského centra Třebone, v tesnom susedstve komplexu domov "Zlatá hvězda", tvorí tento honosný renesančný zámok neodmysliteľnú súčasť mesta. 
Dejiny.
Na mieste dnešného zámockého areálu stál pôvodne panský dvorec, postupne prestavaný na kamenný hrádok, zmieňovaný po prvé v roku 1374. V roku 1562 zachvátil mesto požiar, ktorý zasiahol i tento vtedajší hrad. Vilém z Rožmberka preto poveril staviteľa Antonína Ericera rozsiahlymi prestavbami starých budov na renesančný zámok. Túto prestavbu dokončil v dobe Petra Voka ďalší významný architekt Dominik Cometta. Po smrti posledného z Rožmberkovcov (r. 1611) zdedili zámok Švamberkovci, ktorí prišli o väčšinu svojho majetku po bitke na Bielej hore. 
Ďalší mocný rod, Schwarzenbergovci, ktorí Třeboň vlastnili od roku 1660, obohatili zámok barokovými dostavbami, najmä na vonkajšom nádvorí. Kniežací rod Schwarzenbergovcov vlastnil zámok až do roku 1940, kedy ho zabralo gestapo. Po vojne v roku 1945 bola pre zámok zavedená národná správa a v roku 1947 bol znárodnený. 
Väčšiu časť zámku dnes zaujímajú depozitáre Štátneho oblastného archívu. Nachádza sa tu okrem iného aj rožmberský archív, ktorý je jedným z najcennejších európskych šľachtických archívov. Rada archiválií je kultúrnou pamiatkou; najstaršia uložená listina pochádza z roku 1184.
Väčšiu časť nádvoria obklopujú renesančné hospodárske a správne budovy. Väčšinu fasád zdobia sgrafitá. Na nádvorí stojí studňa z roku 1712, postavená podľa návrhu P. I. Bayera, s pozoruhodnou plastikou havrana ďobajúceho Turka. Pripomína víťazstvo Adolfa Schwarzenberga nad Turkami pri Győri.
Zámocký park.
V miestach dnešného zámockého parku dal renesančnú záhradu vybudovať Petr Vok z Rožmberka už na začiatku 17. storočia, počas tridsaťročnej vojny však bola dvakrát úplne zničená.
Zásadnú zmenu pre úpravu záhrady do súčasnej podoby anglického krajinárskeho parku znamenal až rok 1804, kedy bola tiež vysadená veľká kolekcia stromov a ďalších drevín. K ďalšiemu obohateniu parku o exotické rastliny, kvetinový parter a bazénik s vodotryskom prišlo v období, kedy zámok vlastnil knieža Jan Adolf II. Schwarzenberg.
Mesto Třeboň i tento zámocký park navštívil v rokoch 1919 a 1925 oficiálno prvý Česko-Slovenský prezident Tomáš Garrigue Masaryk. 
Súčasnosť.
Štátny zámok Třeboň, ktorý je od roku 1958 národnou kultúrnou pamiatkou, dnes spravuje Národný pamiatkový ústav, Územné odborné pracovisko v Českých Budějoviciach. 
Zámok dnes ponúka svojim návštevníkom 3 prehliadkové trasy a expozície: 
Súčasťou zámockého areálu je teiž expozícia "Dům přírody Třeboňska" (do roku 2010 bol názov expozície Třeboňsko – krajina a lidé), ktorá je stálou expozíciou s návštevníckym strediskom. Je venovaná prírode a krajine CHKO Třeboňsko, kúpeľníctvu, rybníkárstvu a vývoju hospodárskeho využívania krajiny.
Vesijärvi

Vesijärvi je jazero v južnom Fínsku v kraji Päijät-Häme. Rozloha jazera je , má dĺžku a šírku do . Priemerná hĺbka jazera je , maximálna hĺbka dosahuje 42 metrov. Nachádza sa v nadmorskej výške Pobrežie je členité s množstvom zálivov, zátok a polostrovov. Na južnom okraji jazera leží mesto Lahti.
Nádvorie

Nádvorie je nezastrešené voľné priestranstvo patriace k budove alebo komplexu budov, ktoré ho obklopujú.
Nádvoria sú najčastejšie pri historických budovách a palácoch, u bežných obytných domov a hospodárskych objektov je vnútorné priestranstvo označované termínom dvor, vnútroblok a pod.
Ralpačän

Ralpačän bol podľa tradičného podania 41. tibetský kráľ. Narodil sa okolo roku 806, jeho otec bol Sänaleg, 40. kráľ Tibetu. Mal ešte štyroch bratov; keď Ralpačänov otec zomrel, mal sa stať ďalším kráľom najstarší žijúci Sänalegov syn Langdarma. Mal však nevybrané a hrubé chovanie, preto ministri, ktorí mali výber korunovácie kráľa na starosti, radšej zvolili za ďalšieho kráľa Ralpačäna.
Ralpačän bol veľmi naklonený buddhizmu. Aktívne ho podporoval a šíril po Tibetskej ríši. So svojimi dvomi predchodcami Songcän Gampom a Thisong Decänom je preto počítaný medzi tzv. „dharma kráľov“ – panovníkov, ktorí, zaviedli v Tibete buddhizmus. Za dôb Ralpačäna bolo do tibetčiny preložených zo sanskrtu ohromné množstvo buddhistických textov. Ralpačän tiež uzavrel mierové dohody s Čínou.
V snahe o šírenie buddhizmu medzi ľuďmi a podporu mníchov kráľ nariadil, aby ľudia prispievali vlastnými prostriedkami na mníchov v kláštoroch. Bol to pravdepodobne prvý prípad v Tibete, kedy laická obec musela prispievať na udržiavanie kláštorov. 
Ralpačän zomrel snáď v roku 838. Silné presadzovanie buddhizmu totiž nebolo milé pro-bönsky založeným ministrom, ktorí kráľa zavraždili. Po jeho smrti sa tibetského trónu chopil jeho brat Langdarma, počas ktorého doby dochádzalo k perzekúcii mníchov a k silnému potlačovaniu buddhizmu.
Langdarma

Langdarma bol posledný panovník jednotnej Tibetskej ríše. Podľa tradičného podania bol proti svojim predchodcom veľmi nepriateľský voči buddhizmu, ktorý v zemi tvrdo potlačoval; sám bol stúpencom bönizmu.
Tibetský trón Langdarma prevzal po svojom bratovi Ralpačänovi, ktorý mal byť zavraždený vlastnými ministrami. Ralpačän bol buddhizmu naklonený a aktívne ho podporoval, s nástupom Langdarmu preto v Tibetskej ríši nastala veľká náboženská a sociálna zmena. Nie je presne isté, akú dlhú dobu Langdarma vládol. Mohlo ísť iba o necelé dva roky či šesť a viac rokov. Jeho doba vlády pripadá zhruba do obdobia rokov 838–846. Langdarma bol rovnako ako jeho brat zavraždený. Nie však svojimi ministrami, ale buddhistickým mníchom. Po jeho smrti nastali v Tibete boje o trón a výsledkom nakoniec bolo rozštiepenie dynastického rodu a decentralizácia moci. S touto skutočnosťou začala Tibetská ríša upadať.
Torsen

Torsen (celým názvom Torsen traction) je druh samosvorného diferenciálu, montovaný do vozidiel kvôli optimálnemu rozdeleniu krútiaceho momentu medzi prednú a zadnú nápravu alebo medzi kolesami jednej nápravy. Názov „Torsen“ je odvodený z dvoch anglických slov - TORque (krútiaci moment) a SENsing (snímanie, predvídanie).
História.
Prvý takýto mechanizmus sa skladal z dvoch závitových prevodov, ktoré boli spojené pomocou ozubených kolies. To bolo patentované v USA Alexandrom T. Brownom dňa 4. júna 1918. V roku 1958 Vern Gleasman patentoval Torsen Type 1 a v roku 1982 patent odkúpila firma Gleason Corporation. Od roku 2003 je vo vlastníctve firmy Toyoda Machine Works divízie Toyota Motor Company.
Príklady použitia.
Mechanizmy tohto typu boli použité okrem iných aj vo vozidlách značiek Alfa Romeo, Audi (systém Quattro), Volkswagen (systém 4Motion), Hummer a veľa iných.
Diferenciál so zvýšeným trením

Diferenciál so zvýšeným trením alebo LSD (z anglického "limited slip differential") je čiastočne samozáverový (=čiastočne samozverný) diferenciál, pri ktorom zvýšenie vnútorného trenia umožňuje zväčšiť krútiaci moment na nepreklzujúcej, pomalšie sa otáčajúcej strane diferenciálu. Umožňuje teda rovnomennejší prenos sily na obidve kolesá alebo nápravy.
Tieto mechanizmy sa delia na:
Sparco

Sparco SpA je talianska autodoplnková firma so sídlom v Settimo Torinese, Turín v Taliansku, ktorá sa špecializuje na výrobu autodoplnkov ako sú volanty, sedadlá, prilby, pásy a pretekárske oblečenie. Sparco je tiež sponzorom mnohých automobilových pretekov ako rely, monopostov alebo motocyklov.
História.
Spoločnosť bola založená v roku 1977 a v Spojených štátoch má distribútorov už takmer 20 rokov.
HKS

HKS Company, Limited (transkripcia: "Kabušiki gaiša Etči ké esu", v doslovnom preklade: "Akciová spoločnosť há-ká-es") je japonská firma automobilového priemyslu so sídlom v japonskom meste Fudžinomija. Jej výrobný program zahŕňa napríklad turbodúchadlá, titánové výfukové zvody, potrubia a tlmiče, ojnice, zberné sacie potrubia a filtre, športové a pretekárske pruženie, regulátory plniaceho tlaku, vačkové hriadele atď.
Spoločnosť bola založená v roku 1973 Hirojukim Hasegawom a Goičim Kitagawom. Základný kapitál poskytla spoločnosť Sigma Automotive. Názov vznikol z prvých písmen priezvisk zakladateľov a názvu materskej spoločnosti. HKS je od 80. rokov zapojená v motoristickom športe, tým, že sponzorovala veľa pretekárov a organizovala pretekárske tímy.
V roku 2006 firma zamestnávala 425 ľudí a jej tržby prekročili hodnotu 8 miliárd jenov.
Výfukový zvod

Výfukové zvody je skupina potrubí, ktoré odvádzajú plyny z valcov spaľovacieho motora do výfukového potrubia. Výfukové zvody sa skladajú z jednotlivých potrubí smerujúcich z valcov, ktoré sa na konci spájajú do jedného potrubia. Výfukové zvody končia prírubou pre pripojenie na výfukové potrubie, v zážihových motoroch cez katalyzátor, a ďalej do tlmiča výfuku. V starších konštrukciách boli výfukové zvody vyrobené z liatiny, ktoré sa vyznačovali dobrými tlmiacimi vlastnosťami, odolnosťou proti vysokým teplotám a korózii a miernou tepelnou rozťažnosťou.
Výfukové zvody by mali dávať čo najmenší prietokový odpor, čo umožňuje lepšie vyprázdnenie plynu z valcov do výfuku.
Levý Hradec

Levý Hradec bolo ranostredoveké ostrožné hradisko, situované na území mesta Roztoky pri Prahe, vysoko nad ľavým brehom Vltavy. Toto hradisko bolo pravdepodobne pôvodným sídlom kniežaťa Bořivoja I., ktorý tu dal v 80. rokoch 9. storočia vybudovať prvý kresťanský kostol v Čechách, zasvätený Sv. Klimentovi. Hradisko malo rozlohu 6,4 ha.
História.
Levý Hradec vznikol pravdepodobne v polovici 9. storočia. Kronikár Kosmas ho spomína v súvislosti s bájnou "luckou vojnou", no najstarším doloženým údajom je až stavba kostola Sv. Klimenta. Písomne doložená je i voľba Slavníkovca Vojtecha za druhého pražského biskupa 19. februára 982 práve na Levém Hradci. 
Hradisko bolo Přemyslovcami opustené začiatkom 10. storočia, no jeho význam nepoklesol. Sídelná aktivita tu po celé 10. storočie zostala rovnako intenzívna ako v predošlom storočí, boli vybudované nové stavby a opevnenie bolo pravidelne opravované. S přemyslovským hradiskom v Starej Boleslavi ho spájala cesta "Boleslavka". K zániku došlo zrejme koncom 11. storočia, kedy sa ukončila výstavba i opravy, no jeho dôvod je neznámy.
Archeológia.
Prvý komplexný prieskum hradiska bol vykonaný na konci 19. storočia archeológmi Rýznerom a Píčom, ale hlavné objavy uskutočnil v 30. - 50. rokoch 20. storočia Ivan Borkovský. Zistil, že hradisko malo akropolu a opevnené podhradie. Akropola mala rozlohu 3,6 ha a bola na lepšie chránenej východnej strane, navyše opevnená drevohlinenou hradbou s kamenným čelom. Stáli tam zrubové stavby s drevenými podlahami. Podhradie malo opevnenie vybudované v niekoľkých etapách a viacpriestorové domy s hospodárskymi i obytnými miestnosťami s vypletanými stenami z prútia.
Kostol Sv. Klimenta.
Pod podlahou dnešného kostola Sv. Klimenta boli v rokoch 1939–1941 objavené a preskúmané základy rotundy s kruhovou loďou a podkovovitou apsidou. Vynorili sa otázky, či ide o pôvodnú podobu kostola z konca 9. storočia. Dnes je prijímaná teória Petra Sommera o dobe vzniku archeologicky preskúmanej rotundy najskôr v 11. storočí, čo podporuje skutočnosť, že okolo kostola Sv. Klimenta sa začalo pochovávať až v 11. storočí. Je tak pravdepodobné, že pôvodný nezachovaný kostol bol drevený.
Madeira (rieka)

Madeira (, ) je rieka v Južnej Amerike, ktorá je tretím najdlhším prítokom Amazonky a 19. najdlhšou riekou sveta. Preteká Bolíviou a Brazíliou a rozloha jej povodia je .
Pramenným tokom je rieka Mamoré, prameniaca na východných svahoch Ánd. Po sútoku s Beni vzniká Madeira a severovýchodným smerom pokračuje Brazílskou vysočinou do Amazonskej nížiny. Asi východne od mesta Manaus sa vlieva do Amazonky. Na dolnom toku sa rieka rozdeľuje na dve ramená, čím vytvára ostrov Tupinambaranas s rozlohou .
Rieka má dažďový režim a najvyššie prietoky (cca /s) dosahuje v období dažďov od októbra do mája. S priemerným prietokom /s patrí medzi najvodnatejšie rieky sveta, pričom jej hladina neraz dosahuje 12 a viac metrov. Lodná doprava je možná od mesta Pôrto Velho v dĺžke .
Transoxania

Transoxania, tiež Transoxánia , je staroveký názov pre časť strednej Ázie približne zodpovedajúcej dnešnému Uzbekistanu, Tadžikistanu a juhozápadnému Kazachstanu. Pomocou geografických medzníkov je možné Transoxaniu vymedziť ako územie medzi riekami Amudarjou a Syrdajrou.
V perzskom epose Shahnameh ju básnik Ferdowsi nazýva domovinou kočovných iránskych kmeňov a rieka Oxus je hranicou medzi Iránom a Turanom.
Termínom Transoxania sa obyčajne mieni vyššie vyznačené územie v dobe staroveku či začiatkom stredoveku, aj keď ho niektorí autori používajú pre označenie tohoto územia aj v súčasnej dobe. Centrami Transoxanie boli Buchara a Samarkand.
Rákšasa

Rákšasa () je v buddhistickej a hinduistickej mytológii démon či iný krvilačný tvor. Tieto bytosti sa v mytologických príbehoch vyskytujú i v podobe ženy, ktorým sa hovorí rákšasí. Väčšinou obývajú rôzne pohrebiská, skaly či iné temné miesta.
Podľa Rámájany sa rákšasovia zrodili z Brahmovej nohy.
DSG

DSG (ang: Direct Shift Gearbox, nem: Direkt-Schalt Getriebe) je značka automatických prevodoviek, ktoré začala vyrábať spoločnosť Volkswagen. Je to dvojspojková prevodovka prvýkrát použitá na jeseň roku 2003, vo vozidle Volkswagen Golf IV R32 a krátko nato sa začala celosvetovo montovať do vozidla Audi TT 3.2. Neskôr sa začala montovať aj do iných modelov značky Volkswagen a takisto do vozidiel Škoda a Seat. V súčasnej dobe sa montujú do vozidiel značiek Volkswagen, Škoda a Seat, väčšinou v kombinácii so vznetovými motormi.
Princíp fungovania.
Prevodovka DSG sa skladá z dvoch prevodoviek, ktoré pracujú ako jeden celok. Obidve prevodovky sú konštruované ako mechanické prevodovky a každej pripadá jedna viaclamelová spojka. Prvá zo spojok spína nepárne rýchlostné stupne a druhá párne. Vždy je činná iba jedna spojka.
Vyšehradné

Vyšehradné je miestna časť Nitrianskeho Pravna, obce v okrese Prievidza.
Nachádza sa v pohorí Žiar v údolí Vyšehradného potoka, priamo pod Vyšehradom. Z Nitrianskeho Pravna vedie cez Vyšehradné významná cestná spojnica Hornej Nitry s Turcom, cesta II/519.
Prvá zmienka pochádza z roku 1333. Na vrchu Vyšehrad sú pozostatky významného hradiska, ktoré strážilo prechod do Turca.
Tugela Falls

Tugela Falls je najvyšší vodopád na svete. Nachádza sa v Juhoafrickej provincii Kwa-Zulu Natal v pohorí Dračie vrchy. Celková výška piatich kaskád, ktorými voda dopadá na dno skalného zrázu je 948 metrov a najvyššia má 411 m.. Vodopád je napájaný riekou Tugela, ktorej voda je pitná aj na dne vodopádu. Počas výdatných dažďov je vodopád viditeľný aj z hlavnej cesty, ktorá vedie Národným parkom Royal Natal v ktorom sa vodopád nachádza.
Zoznam najvyšších vodopádov na svete

Toto je zoznam najvyšších vodopádov na svete.
"Zoznam nie je kompletný."
Vinnufossen

Vinnufossen je najvyšší vodopád v Nórsku aj v Európe a šiesty najvyšší na svete. Nachádza sa v provincii Møre og Romsdal blízko obce Sunndal. Je vysoký 860 metrov a skladá sa zo štyroch kaskád, pričom najvyššia má 420 metrov. Vodopád je napájaný riekou Vinnu.
Irmscher

Irmscher Automobilbau GmbH &amp; Co. KG je nemecká automobilová tuningová firma špecializujúca sa na vozidlá značky Opel (a Vauxhall, obaja patria do General Motors) a odnedávna aj na vozidlá značky Peugeot. Firma bola založená v roku 1968 v dvojitej garáži v Švábskom meste Winnenden blízko Waiblingenu, pretekárom a mechanikom v rely Güntherom Irmscherom Sr.
Irmscher udržal úzke väzby so spoločnosťou Opel, ktorá prevádzkovala továrenský tím pre Opel v mnohých európskych automobilových súťažiach, obsahujúcich vozidlá ako Ascona B i400 rally car a Omega, ktorý nedokončil preteky cestovných vozov V8Star Series v Nemecku. Avšak, vo Veľkej Británii sú tímy Vauxhall prevádzkované pretekárskym tímom Triple 8 Race Engineering.
To viedlo firmu Irmscher ku konštrukcii a výrobe dielov pre vozidlá Daewoo / Chevrolet, ako Cadillac CTS, a kolesá pre modely vozidiel SAAB na základe GM, hoci sú oveľa vzácnejšie ako diely pre Opel alebo Vauxhall. Ich špeciálne vyhotovenie dielov zahŕňajú zliatinové kolesá, bodykity a výfuky, rovnako ako rôzne výbavy interiéru.
Douglas DC-8

Douglas DC-8 je štvormotorové prúdové dopravné lietadlo. Išlo o prvé prúdové lietadlo od spoločnosti Douglas Aircraft. Výroba prebiehala v rokoch 1958 až 1972; vyrobilo sa 556 kusov lietadiel tohto typu. Hlavnými používateľmi sú dnes Air Transport International, Astar Air Cargo a Johnsons Air.
Yosemite Falls

Yosemite Falls ("Yosemitské vodopády") sú vodopády v Severnej Amerike a 20. najvyššie na svete. Nachádzajú sa v Yosemitskom národnom parku v pohorí Sierra Nevada (Kalifornia). Sú hlavnou atrakciou v národnom parku, hlavne počas neskorej jari, keď je vodný tok na svojom vrchole.
Vodopády sú vysoké 739 metrov a skladajú sa z troch kaskád, pričom najvyššia má 436 metrov. Vodopády napája rieka Yosemite Creek a priemerný prietok predstavuje 48 m³/s.
Plutva

Plutva ("pinna") je pohybový orgán vodných živočíchov.
Všetky ryby (Osteichthyes) majú veľa výbežkov, ktoré sa nazývajú plutvy. Používajú sa ako stabilizátory aj na zmenu smeru. Plutvy sú vystužené zvláštne tvarovanými lúčmi. Sú to tyčinky z kostí alebo pružnej hmoty, ktorá sa nazýva chrupavka. 
Ryby majú dve súpravy plutiev: 
Lososovité a sumčeky majú aj tukovú plutvičku ("pinna adiposa"), tá nemá kostené lúče.
Zámok Červená Lhota

Zámok Červená Lhota je známy renesančný vodný zámok v Červenej Lhote, časti obce Pluhův Žďár vo východnej časti južných Čiech na severe Jindřichohradecka. Zámok je umiestnený na skale, ktorá sa prehradením údolia a zvýšením hladiny vody stala ostrovčekom v zámockom rybníku. 
Zámok tvorí uzavretá štvorkrídla dispozícia okolo štvorcového nádvoria. Vedie k nemu prístupová cesta cez kamenný most. Nad vjazdom je umiestnená veža. Bolo tu natočených niekoľko filmových a televíznych rozprávok.
Dejiny.
Prvá písomná zmienka pochádza z roku 1465. Gotická pevnosť/hrad tu v údolí Dírenského potoka na žulovom skalnom útese vznikla už v 14. storočí. Prehradením potoka hrádzou sa skala zmenila na ostrov. V roku 1530 sa majiteľmi stali rytieri Kábové z Rybňan. Jan Kába z Rybňan dal starú gotickú pevnosť/hrad prestavať na pohodlnejší renesančný zámoček, nazývaný od tej doby Nová Lhota.
Pomenovanie Červená Lhota sa objavuje až na začiatku 17. storočia, podľa farby zámku (vyšlo z povesti).
Růtové z Dírné zámok získali na konci 16. storočia. Ako kališníkom im však bol majetok po bitke na Bielej hore v roku 1620 skonfiškovaný, i keď sa českého stavovského povstania nezúčastnili. V časoch tridsaťročnej vojny vlastnil miestne panstvo taliansky kapitán Antonio Bruccio. Po jeho smrti kúpil zámok v roku 1641 Vilém Slavata z Chlumu a Košumberka. Po roku 1641 a v rokoch 1658 – 1678 bol zámok barokovo prestavaný na letohrádok, kam Slavatovci jazdili z neďalekého Jindřichovho Hradca.
Po vymretí rodu Slavatovcov po meči v roku 1693 zdedila Červenú Lhotu neter posledného Slavata Marie Terezie, vydatá do rodiny Windischgrätzovcov. Od polovice 18. storočia sa majitelia niekoľkokrát zmenili. Za Ignáca Stillfrieda pobýval v rokoch 1796 – 1799 na zámku skladateľ a spoluzakladateľ nemeckej opery Karl Ditters von Dittersdorf. Od roku 1835 vlastnili zámok postupne členovia štyroch generácií kniežacej rodiny Schönburg-Hartenstein – nemeckých ríšskych kniežat. Tento rod zámok obýval až do roku 1945, kedy im ako nemeckým občanom bol zámok skonfiškovaný. Poslední majitelia dali v polovici 19. storočia zámockú vežu a štíty upraviť novogoticky. 
Medzi rokmi 1903 – 1913 boli za princa Johanna Schönburg-Hartensteina tieto úpravy odstránené a nahradené pamiatkovo poučenou neorenesančnou prestavbou podľa projektu architekta Humberta Walchera z Moltheimu, ktorá dala zámku jeho dnešnú podobu.
4Matic

4Matic je názov pre systém pohonu všetkých kolies vyvinutý a používaný vo vozidlách Mercedes-Benz. Bol navrhnutý pre zvýšenie trakcie v klzkých podmienkach.
Takmer všetky vozidlá Mercedes-Benz s týmto systémom majú automatickú prevodovku ako súčasť štandardnej výbavy. Názov je odvodený z anglických slov 4-wheel drive a automatic. Prvý návrh systému 4Matic bol predstavený v roku 1986 na modeli W124 série (E Class) sedanov (4-dverových) a kombi (station wagon) automobilov.
Jaguar XJ220

Jaguar XJ220 je superšportový automobil britskej automobilky Jaguar Cars vyrábaný v spolupráci s firmou TWR od roku 1992 do roku 1994. Model XJ220, poháňaný motorom uloženým uprostred, bol s maximálnou rýchlosťou necelých 350 km/h najrýchlejším sériovo vyrábaným automobilom sveta do roku 1994, kedy ho prekonal McLaren F1. Za dva roky výroby vzniklo 281 exemplárov. XJ220 nesúvisí s ostatnými modelmi rady XJ, aj keď má rovnaký názov.
Koncept.
Počiatok vývoja modelu XJ220 bol rok 1984, kedy s iniciatívy hlavného inžiniera Jima Randla vznikla štúdia vozidla, ktoré malo byť konkurenciou športových vozidiel ako Ferrari F40, 288 GTO alebo Porsche 959. Aj napriek tomu, že sa neuvažovalo o sériovej výrobe, práce na štúdii ďalej pokračovali.
V roku 1988 sa na British International Motor Show v Birminghame prvýkrát predstavil koncept XJ220 vybavený vidlicovým dvanásťvalcom, známym z pretekárskeho modely XJR-9 alebo luxusného kupé XJS. Objem valcov motora vzrástol z pôvodných 5,3 na 6,2 litra, a s rozvodom DOHC a 48 ventilmi (4 ventily na valec) dával výkon 368 kW (500 koní). Koncept dostal pohon všetkých kolies vyvinutý britskou firmou FF Development, ľahký rúrkový rám z hliníka a rovnako hliníkové časti karosérie. Dizajn vozidla navrhol Keith Helfet. Okrem úctyhodných proporcií vozidla boli charakteristické dohora vyklápacie dvere, plne zakrytý podvozok kvôli zlepšeniu aerodynamiky a bohaté zasklené plochy.
Ani po predstavení konceptu sa stále nepočítalo s jeho uvedením do výroby, ale aj napriek tomu dosiahol u verejnosti veľký úspech. Kvôli týmto okolnostiam sa automobilka rozhodla v roku 1989 pre výrobu série 220 vozidiel, pričom maximálny počet vyrobených vozidiel nemal presiahnuť počet 350.
Akantódy

Akantódy (iné názvy: tŕňoplutvovce, tŕňoplutvé, tŕňoplutvé ryby, praryby; lat. "Acanthodii") sú vymretá trieda rýb.
Tieto ryby dorastali do veľkosti 10 – 30 cm, mali heterocerknú plutvu. Ich pancier bol redukovaný až na niekoľko dosiek na hlave a prsiach. Na tele mali kostené šupiny a mali zachovanú chordu. Lebka bola trojbázická - vysoká s úzkou prepážkou medzi veľkými očnicami. Mali veľa kožných plutiev. Na prednom okraji kožných plutiev mali kožný tŕň. Ich bočná čiara mala otvory medzi šupinami.
Chata pod Borišovom

Chata pod Borišovom () je horská chata pod vrchom Borišov vo Veľkej Fatre. Zariadenie s celoročnou prevádzkou sa nachádza v sedle medzi Borišovom a Ploskou v centrálnej časti pohoria. Od 1. októbra 2021 je chatárom Michal Brun.
Ubytovanie.
Chata ponúka ubytovanie pre 20 ľudí v 4. izbách v podkroví. Nocovať je možné vo vlastnom spacáku, no dá sa priplatiť za bielizeň. V prípade nedostatku miesta je možnosť núdzovo prespať na karimatke alebo v spacáku aj na dlážke v jedálni.
Suveníry.
Na chate je možné zakúpiť tričko s motívom chaty, pohľadnice, ktoré sa tu dajú opečiatkovať na pamiatku. K dispozícii je kronika, kde možno zanechať svoj odkaz.
Turistika.
Borišovská chata slúži vďaka odľahlosti ako cieľ vysokohorských túr, no i východisko pre výstupy na hlavný hrebeň a vrchy Borišov, Ploská, Ostredok či Krížna.
Kremlin Cup

Kremlin Cup () je profesionálny tenisový turnaj, ktorý sa hrá v hale na kurtoch s tvrdým povrchom. Toto podujatie sa začalo hrať v roku 1990 a to zápasmi mužov, ženy na turnaji začali hrať až od roku 1996. Mužská časť turnaja patrí do kategórie ATP World Tour 250 series a ženská do kategórie WTA Premier Tournaments.
Ventilátor (rozlišovacia stránka)

Ventilátor môže byť:
Poľana (vrch)

Poľana () je najvyšší vrch pohoria Poľana, krajinného celku Slovenského stredohoria. Leží približne severne od mesta Hriňová. Je súčasťou NPR Zadná Poľana, patriacej do Chránenej krajinnej oblasti Poľana.
Poloha.
Nachádza sa v centrálnej časti pohoria, v geomorfologickom podcelku Vysoká Poľana. Vrch leží v Banskobystrickom kraji, v okrese Detva a v katastrálnom území mesta Hriňová. Vrcholom vedie Rudná magistrála. Najbližšími sídlami sú západne situovaná osada Kyslinky, patriaca k obci Hrochoť, južne ležiaca Hriňová a juhozápadným smerom Detva. 
Opis.
Celé pohorie je pozostatok stratovulkánu s kráterom v mieste osady Kyslinky a výškové maximum dosahuje na juhovýchodnom okraji silne zerodovaného masívu. Sedlom Priehybina je západným smerom oddelená Predná Poľana (), južne leží Kozí chrbát (), východne vrch Sedlo () a severne vrch Kopce () a Brusniansky grúň (). Západné svahy masívu odvodňujú prítoky Hučavy, východné sú pramennou oblasťou Hukavy a južné odvodňuje Bystrý potok. 
Výhľady.
Poľana je porastená lesom a výhľady sú možné len z menších lúk, najmä na južných svahoch masívu. Značná nadmorská výška i napriek tomu ponúka ďaleké výhľady. Z vhodných miest je možné vidieť okolité vrchy a hrebeň pohoria, no tiež Štiavnické, Kremnické a Starohorské vrchy, Veľkú Fatru, Nízke Tatry či Veporské a Stolické vrchy. Severným smerom sú ponad nízkotatranský hrebeň pozorovateľné aj končiare Vysokých Tatier, južným vidieť mnohé horstvá v Maďarsku.
Škola podnikania

Škola podnikania je moderný typ školy. Jej poslaním je pripraviť žiakov na úspešné uplatnenie na trhu práce v oblasti odborných činností ekonomiky, marketingu, obchodu a cestovného ruchu. Pripravuje študentov na podnikanie v obchodno-podnikateľskej profesii a sfére služieb v oblasti súkromného podnikania a v cestovnom ruchu.
Škola podnikania.
Škola podnikania by poskytovať komplexnú edukačnú starostlivosť vychádzajúcu zo vzdelávacích, duševných a sociálnych potrieb študentov. Výchovno-vzdelávací proces je zameraný na rozvoj kompetencií, ktoré sú potrebné pre existenciu v kolektíve, učí vytvárať si pozitívne medziľudské vzťahy, na jednej strane ukazuje ako sa pracuje v tíme, a na druhej podporuje individuálny rozvoj študentov. Ideálnym prostriedkami nato, sú pozitívny prístup ku žiakom, a podpora ich sebavedomia a cieľavedomosti. Často sú používané moderné metódy a stratégie vyučovania, ktoré sa snažia žiakov naučiť kritickému mysleniu a tvorivému riešeniu problémov každého druhu. Mnohé školy podnikania sú zamerané taktiež na výučbu cudzích jazykov, čo je vzhľadom na predmet výučby do budúcna veľmi prospešné.
Uplatnenie.
Absolventi kvalitných škôl podnikania sa dokážu uplatniť v profesiách v rôznych podnikateľských subjektoch a inštitúciách štátnej správy, ovládajú systém ekonomických, právnych, sociálnych, ekologických, historicko-spoločenských a technologických noriem v oblasti daného profesionálneho uplatnenia, uplatňujú spoločenské a odborné komunikačné vedomosti a zručnosti minimálne v 2 cudzích jazykoch, v sociálnej komunikácii, ovládajú hospodársku administratívu a informačné technológie v odbore, majú osvojené praktické zručnosti nevyhnutné pre prax v cestovnom ruchu. Môžu sa uplatniť ako samostatní odborní pracovníci v ekonomických činnostiach vo všetkých podnikových sférach, finanční, ekonomickí, účtovní poradcovia, manažéri oddelení, vedúc manažéri malých a stredných podnikov. Taktiež absolventi, ktorí úspešne vykonali maturitnú skúšku sa môžu uchádzať o štúdium na vysokých školách a pomaturitné štúdium za rovnakých podmienok, ako absolventi ostatných stredných škôl poskytujúcich úplné stredné vzdelanie 
Predmety.
Povinné predmety.
Okrem klasických predmetov, nachádzajúcich sa na iných školách, školy podnikania ponúkajú napríklad povinné odborné predmety ako:
Nepovinné predmety.
Študent majú na mnohých školách možnosť vybrať si niektoré z nepovinných predmetov ako:
Prax.
Nevyhnutnou súčasťou školy je prax. Prax je možné realizovať v priestoroch školy ako učebnú prax, ak má škola vhodné podmienky, alebo ako odbornú prax na pracoviskách mimo školy. Prax mimo školy predstavuje prácu v cvičnej firme a vo vybraných firmách, na základe čoho budú absolventi schopný prevádzkovať vlastné firmy. Prax je potrebné absolvovať v plnom rozsahu (v odôvodnených prípadoch je možné žiaka ospravedlniť).
Odbory.
Vo väčšine škôl podnikania majú študenti možnosť vybrať si z odborov, ukončených maturitným vysvedčením alebo odborov, ukončených záverečnou skúškou. Odbory ukončené maturitnou skúškou sú napríklad:
"Odbory ukončené záverečnou skúškou sú na rôznych školách rozdielne."
WTA Premier Tournaments

WTA Premier Tournaments je nová kategória ženského tenisového okruhu WTA.
Vepor

Vepor () je zalesnený vrch v severnej časti pohoria Poľana. Leží nad obcou Strelníky, približne juhozápadne od Brezna. 
Poloha.
Nachádza sa v severnej časti pohoria, v geomorfologickom podcelku Vysoká Poľana. Vrch leží v Banskobystrickom kraji, v okrese Banská Bystrica a v katastrálnom území obce Ľubietová. Je súčasťou národnej prírodnej rezervácie Ľubietovský Vepor, patriacej do CHKO Poľana. Najbližšími sídlami sú západne situované Strelníky a Ľubietová a severovýchodne ležiace Osrblie. 
Opis.
Vepor je súčasťou hrebeňa, ktorý vedie cez Hájny grúň severným smerom na Hrb a Čierťaž. Tvorí spoločný masív so severne ležiacim Hrbom (), ktorý je považovaný za geografický stred Slovenska a zároveň chráneným územím. Západným susedom je Čiefov vrch (), južným Hájny grúň () a východne leží vrch Turníky (). Oblasť patrí do povodia Hrona; západné svahy hrebeňa odvodňujú prítoky Hutnej, východné prítoky Osrblianky. Vrcholom prechádza Rudná magistrála.
Výhľady.
Hustým porastom zalesnený vrch poskytuje len málo lokalít s výhľadom. Z nich sú viditeľné najmä okolité vrchy Poľany a Veporské vrchy, no severným smerom sa dá vidieť takmer celý hrebeň Nízkych Tatier. Západným smerom možno dovidieť k Starohorským vrchom, Veľkej Fatre i Kremnickým vrchom, ojedinele sú severným smerom pozorovateľné aj končiare Vysokých Tatier.
Efektívny manažment

Manažment (z angl. "management" alebo to "manage" "riadiť, narábať") možno definovať mnohými spôsobmi. Je to "umenie dosiahnuť stanovený cieľ prostredníctvom iných ľudí." (M. P. Follet), "proces optimalizácie využitia ľudských, materiálnych a finančných zdrojov k dosiahnutiu organizačných cieľov" (J. A. Pearce) alebo "podnikateľsky orientované a z marketingu vychádzajúce riadenie podniku, zabezpečujúce jeho prosperitu". Vo všeobecnosti platí – čím efektívnejší manažment, tým lepší manažment.
História.
Prvými dôkazmi efektívneho manažmentu sú veľké stavby, ktoré vznikli ešte pred začiatkom nášho letopočtu. Sú to napríklad pyramídy, Veľký čínsky múr alebo koloseum. Bez akýchkoľvek teoretických poznatkov o manažmente bolo potrebné rozdeliť prácu, organizovať ľudí, kontrolovať prísun materiálu...
Rozvojom praktických manažérskych činností sa začali rozvíjať aj teoretické poznatky. Už v stredoveku sú popísané vlastnosti potrebné pre manažéra a lídra a vzniká metóda podvojného účtovníctva (Luca Pacioli). 
Z autorov z obdobia novoveku treba spomenúť mená Nicolo Machiavelli (dielo "Vladár", z ktorého pochádza známy výrok "účel svätí prostriedky"), Adam Smith (dielo "Pojednanie o podstate a pôvode bohatstva národov") a Robert Owen (práce zamerané na dôležitosť ľudských zdrojov pre organizáciu). 
V 20.storočí sa manažment delí na viacero vetiev. Spočiatku sú to:
V 30. rokoch sa pozornosť presúva na medziľudské vzťahy (spokojný robotník = efektívnejší robotník; predstavitelia: M. P. Follet, Douglas McGregor, Dale Carnegie). 
Integrovanými teóriami manažmentu sú: 
Súčasnosť.
Súčasný manažment sa uskutočňuje v neustále sa vyvíjajúcich a meniacich podmienkach, ktorým sa snaží prispôsobiť. Jeho hlavným znakom je globalizácia. Preto poznatky a zvyklosti jednej krajiny zároveň napomáhajú ostatným krajinám. Napríklad Wiliam Ouchi sa snaží nájsť ideálny kompromis medzi japonským a americkým manažmentom, ktoré sú v mnohých veciach rozdielne. Spôsoby, akými sa snažia podniky zdokonaľovať patria taktiež medzi najnovšie trendy. Sú to:
Činnosti manažéra.
Obsah manažmentu ako procesu tvoria činnosti manažéra, ktoré nazývame základné funkcie manažmentu. Sú to: 
Efektívny manažment.
Aby bol však manažment skutočne efektívny je potrebné, aby boli efektívne všetky jeho funkcie:
Efektívny manažér musí mať aj určité manažérske zručnosti, ktoré nemusia byť len vrodené, ale môže ich získať aj štúdiom a tréningom:
Hrb (vrch)

Hrb () je zalesnený vrch v severnej časti pohoria Poľana. Leží nad obcou Strelníky, približne juhozápadne od Brezna. Hrb je geografickým stredom Slovenska, vypočítaným pomocou geometrických priesečníkov.
Poloha.
Nachádza sa v severnej časti pohoria, v geomorfologickom podcelku Vysoká Poľana. Vrch leží v Banskobystrickom kraji, v okrese Banská Bystrica a v katastrálnom území obce Ľubietová. Je súčasťou národnej prírodnej rezervácie Ľubietovský Vepor, patriacej do CHKO Poľana. Najbližšími sídlami sú západne situované Strelníky a Ľubietová a severovýchodne ležiace Osrblie. 
Opis.
Hrb je súčasťou hrebeňa, ktorý vedie cez Hájny grúň a Vepor severným smerom na Čierťaž. Vrchol tvorí impozantné, miestami až 40 metrov vysoké skalné bralo, spadajúce kolmou stenou na sever a západ. Tvorí spoločný masív s južne ležiacim Veprom (), západným susedom je Ostrý grúň () a Jeleňová () a severným vrch Žliabky (). Oblasť patrí do povodia Hrona; západné svahy hrebeňa odvodňujú prítoky Hutnej, východné prítoky Osrblianky. Vrcholom prechádza Rudná magistrála.
Výhľady.
Hrb poskytuje z vhodných miest výhľad na všetky svetové strany s výnimkou juhu, kde je vyšší Vepor. Najlepšie viditeľné sú okolité vrchy Poľany a Veporských vrchov, no tiež veľká časť hrebeňa Nízkych Tatier. Západným smerom možno dovidieť k Starohorským vrchom, Veľkej Fatre i Kremnickým vrchom, východnému horizontu dominuje Fabova hoľa a Klenovský Vepor. Ojedinele sú severným smerom pozorovateľné ponad nízkotatranský hrebeň aj končiare Vysokých Tatier.
Čašník

Čašník (čašníčka aj servírka) je zamestnanec, obsluhujúci hostí v gastronomickom zariadení. Gastronomické zariadenia predstavujú reštaurácie, vinárne, hostince, kaviarne a iné. Väčšinou pracuje na zmeny. Často sa vyžaduje znalosť aspoň jedného svetového jazyka. Čašníci sú obvykle jediné osoby reštaurácií, ktoré prichádzajú do priameho styku s hosťami, preto sú pre zariadenia veľmi dôležití. Zodpovedajú za spokojnosť zákazníkov. Je dôležité, aby boli čestní, dodržiavali osobnú hygienu, mali kultivované spoločenské správanie a vedeli rýchlo a zručne obsluhovať.
O profesii.
Na povolanie čašníka pripravujú študentov hotelové akadémie, kde po 3-ročnom štúdiu majú možnosť získať výučný list v odbore čašník-kuchár. Okrem toho existuje množstvo kurzov, po absolvovaní ktorých účastníci získavajú potrebné vedomosti na vykonávanie tejto profesie. Profesionálny, priateľský a zdvorilý čašník, či čašníčka sú zvyčajne znak prvotriednych služieb.
Práca čašníka zahŕňa viacero činností. Začína sa pri prijímaní a usádzaní hostí. Ďalšou úlohou je prijatie objednávky, pričom musí byť schopný hosťom poradiť pri výbere pokrmov a nápojov. V ich náplni práce je nielen podávanie a vydávanie pokrmov, no v prípade potreby aj dokončenie prípravy jedál pri stole (flambovanie, porciovanie a podobne).
Následne má na starosti aj účtovanie tržieb hosťom, keď často prijíma šeky alebo úverové karty a teda má dohľad nad vedením pokladne. Prípadné reklamácie sú taktiež odovzdávané prostredníctvom neho. Jednou z najdôležitejších vlastností čašníka je komunikatívnosť.
Čašník má na starosti nielen činnosti, ktoré vykonáva v styku s hosťami. Spolupracuje pri zostavovaní jedálneho lístka. Obsluhuje a udržuje výčapné zariadenie, ošetruje a nalieva nápoje. Pokiaľ v reštaurácií nemajú barmana, ktorého úlohou je výroba miešaných nápojov podľa receptúr, čašník preberá aj túto prácu a nápoje následne podáva. Občas je jeho úlohou aj pripravovať minútky, šaláty a múčniky. Zúčastňuje sa aj na aranžovaní miestností a tabúľ. Zahŕňa to prestieranie príborov, tanierov, pohárov. Musí ovládať etiketu na slávnostných akciách, keďže je ich súčasťou.
Výzor.
Najčastejšia uniforma čašníkov a čašníčok sú čierne topánky, čierne nohavice, sukňa a biela košeľa, alebo blúzka.
Plat.
Podľa agentúry Merces (profesional salary monitor) bol priemerný plat čašníkov na Slovensku v roku 2010 488€. No nezahŕňa to ostatné finančné odmeny, na ktorých sa plat čašníka vo väčšine prípadov zakladá, predovšetkým prepitné. To je pre čašníkov istý druh motivácie, lebo je priamo úmerné prístupu k zákazníkom.